open-index/open-wikipedia-markdown huggingface dataset:
Francis Bertody Sumner

**Francis Bertody Sumner**, nado en Pomfret (Connecticut)  o 1 de agosto de 1874 e finado o 6 de setembro de 1945, foi un zoólogo, ictiólogo e escritor estadounidense.

## Traxectoria
Estudou na Universidade de Minnesota e na Universidade de Columbia, onde en 1901 conseguiu o doutoramento (PhD) cunha tese sobre a embrioloxía dos peixes. Foi director do Laboratorio da Oficina de Pesquerías dos Estados Unidos en Woods Hole. Traballou como profesor de bioloxía na Institución Scripps de Oceanografía. Sumner foi elixido membro da Academia Nacional de Ciencias dos Estados Unidos en 1937 e da Sociedade Filosófica Americana en 1938.

Sumner recolleu moitas subespecies do roedor *Peromyscus* en California. Tamén estudou os pigmentos dos peixes.

## Publicacións 
**A Biological Survey of the Waters of Woods Hole and Vicinity* (1913)
**Heredity, Environment, and Responsibility* (1921)
**Genetic, Distributional, and Evolutionary Studies of the Subspecies of Deer Mice (Peromyscus)* (1932)
**The Life History of an American Naturalist* (1945)

## Notas
Michael F. Guyer

**Michael Frederic Guyer**, nado en Plattsburg (Missouri) o 17 de novembro de 1874 e finado en New Braunfels (Texas) o 1 de abril de 1959, foi un citólogo e zoólogo estadounidense.
## Traxectoria
Guyer foi profesor de zooloxía da Universidade de Wisconsin. En 1902, descubriu independentemente as leis da herdanza (leis de Mendel, descubertas por Mendel no século XIX, pero que pasaron desapercibidas moito tempo) a partir do estudo da citoloxía da espermatoxénese en pombas híbridas.

Entre 1918 e 1924, Guyer, xunto con Elizabeth A. Smith, realizou experimentos que intentaban demostrar o lamarckismo, nos cales se inxectaron a coellas preñadas anticorpos séricos para a proteína do cristalino de coello de aves de curral, o cal tivo como resultado defectos oculares nalgúns dos descendentes dos coellos que se herdaron durante oito xeracións. Os seus experimentos foron criicados e non puideron ser replicados por outros científicos.

Guyer foi un euxenista.

## Publicacións 
* *Animal Micrology: Practical Exercises in Microscopical Methods* (1906) 
* *Laboratory Outlines for Physiology* (1906)
* *Being Well-Born: An Introduction to Eugenics* (1916)
* *Animal Micrology: Practical Exercises in Zoölogical Micro-Technique* (1917)
* *Animal Biology* (1937)
* *Speaking of Man: A Biologist Looks at Man* (1942)

## Notas
Arthur M. Shapiro

**Arthur M. Shapiro**, nado o 6 de xaneiro de 1946, é un profesor de evolución e ecoloxía da Universidade de California, Davis.

## Traxectoria
Graduouse en Bioloxía na Universidade de Pensilvania e completou o seu doutoramento (PhD) en Entomoloxía en Cornell en 1970.
## Notas 
## Véxase tamén
### Ligazóns externas 
* DATELINE article about Arthur Shapiro
* CBS local news
* The Butterfly Man
* Science Daily
Julia Medina

**Julia Medina Martín**, nada en San Fernando, Cádiz, o 27 de novembro de 1994, é unha cantante e compositora española.

## Traxectoria 
Baixo a influencia da súa nai, mestra de música nunha escola de San Fernando, Julia Medina empezou a colaborar con 13 anos cun coro parroquial na súa localidade natal, do que foi en múltiples ocasións a voz principal. Posteriormente realizou actuacións interpretando cancións en bares.

Julia Medina saltou á fama en 2018, coa súa participación no concurso de talentos español Operación Triunfo, onde chegou á final quedando quinta. O recompilatorio que contén os seus covers interpretados durante o programa alcanzou a sexta posición na lista semanal de discos máis vendidos en España.

Tras o seu éxito en Operación Triunfo, a cantante obtivo un contrato discográfico con Universal Music España, baixo o cal lanzou o seu primeiro disco de cancións inéditas *No dejo de bailar* no mes de outubro seguinte. O álbum debutou no número 3 nas listas de álbums. *No dejo de bailar* contou co apoio da xira do mesmo nome, que constou de once paradas por toda España.

En 2023 participou no programa musical *Dúos increíbles*.

En 2024 participou na undécima edición do programa Tu cara me suena quedando como terceira finalista.

## Discografía 
### Álbums 
* 2019 – *No dejo de bailar*
* 2021 – *Epicentro*

### Recompilatorios 
* 2019 – *Sus canciones*

### Sinxelos 
* 2019 – *Dime*
* 2020 - *No me despedí*
* 2020 - *No hablan más de tí*
* 2021 - *Que será de mí*
* 2023 - *Cara B*
* 2023 - *Adiós*
* 2024 - *Espacio*

### EP 
* 2024 - *Compañera de viaje*

## Xiras 
* 2020 - *Xira No dejo de bailar*

## Notas 
## Véxase tamén 
### Ligazóns externas 
*
Reflexión (matemáticas)

[dereita|miniatura| A composición de dúas reflexións do plano de eixes paralelos é unha [Translación (xeometría)|translación.]]
[dereita|miniatura| A composición de dúas reflexións do plano de eixes concorrentes é unha [Rotación (xeometría)|rotación plana arredor do punto de intersección dos eixes.]]
En matemáticas, unha **reflexión** ou **simetría axial** do plano euclidiano é unha simetría ortogonal con respecto a unha recta (recta vectorial se é un plano vectorial euclidiano). Constitúe logo unha simetría axial ortogonal.

As reflexións, como todas as simetrías, son transformacións involutiva.

Unha reflexión é un antidesprazamento (ou isometría negativa).

## Exemplos 
Nun plano vectorial euclidiano cunha base ortonormal,

* A reflexión en relación co eixe de x é a aplicación

: (x,y)\mapsto(x,-y) ;

* reflexión relativa ao eixe y=x é a aplicación

: (x,y)\mapsto(y,x) ;

## Propiedades xerais 
As reflexións vectoriais dun espazo euclidiano pódense expresar mediante un vector k\neq 0 normal ao hiperplano de reflexión:

: s(x)=x-2\frac{\langle x,k\rangle}{\|k\|^2}k

Estas son isometrías vectoriais co determinante -1. Conservan o produto escalar mais transforman calquera base ortonormal nunha base ortonormal de orientación oposta. Recoñecemos na reflexión a expresión da proxección ortogonal sobre a recta xerada por *k*: s=\mathrm{Id} -2p_k; a reflexión é polo tanto tamén un endomorfismo autoadxunto.

Segundo o teorema de Cartan–Dieudonné, as reflexións xeran o grupo ortogonal. Máis precisamente, na dimensión *n*, calquera isometría vectorial é produto de como máximo *n* reflexións .
## Notas 
## Véxase tamén 
### Bibliografía 
* 
* 
### Outros artigos 
* Simetría axial
* Simetría
Shenmo xiaoshuo

**Shenmo xiaoshuo** (chinés tradicional: 神魔小說; chinés simplificado: 神魔小说; *pinyin*: Shénmó xiǎoshuō; en galego: "novelas de espíritos e demos") é un subxénero chinés de literatura fantástica centrado en historias sobre deidades, inmortais, demos e monstros da mitoloxía chinesa. O termo "shenmo xiaoshuo" foi cuñado a comezos do século XX polo escritor e historiador da literatura Lu Xun (1881-1936). Entre os clásicos do xénero destacan *Xiyouji* e *Fengshen yanyi*.

## Historia 
### Orixes do xénero 
O "shenmo xiaoshuo" xorde durante a dinastía Ming (1368-1644) como un subxénero da ficción vernácula, un estilo de escritura baseado na lingua falada e non no chinés clásico. As raíces deste tipo de obras atópanse nos contos populares tradicionais e nas lendas. Os elementos típicos da trama, como o uso da maxia e da alquimia, proceden da mitoloxía e a relixión chinesas, así como do daoísmo e do budismo, moi populares entre os intelectuais de Ming.

O *San Sui ping yao zhuan* (c. século XIV) é un exemplo temperán do "shenmo xiaoshuo" atribuído a Luo Guanzhong (c. 1330-c. 1400). Nesta historia, o protagonista Wang Ze inicia unha rebelión contra o goberno coa axuda da maxia. O *Siyouji* (c. século XVI) é outro exemplo do xénero. Consta de catro novelas e foi publicado como unha compilación de relatos populares. Outro texto semellante é o *Han Xiangzi quan zhuan* (c. século XVII), de inspiración daoísta, que comparte a temática sobrenatural pero posúe un ton relixioso máis marcado.[alt=Portada dunha edición contemporánea do Xiyouji|miniatura|Portada dunha edición contemporánea do *[Xiyouji*|298x298px]]Porén, os títulos máis coñecidos deste período son o *Xiyouji* (c. século XVI) e o *Fengshen yanyi* (c. século XVI). O primeiro deles, en concreto, é considerado pola crítica literaria como a obra mestra do "shenmo xiaoshuo". Atribuído a Wu Cheng'en (c. 1500-1582), a súa versión actual foi publicada por primeira vez en 1592 por Shidetang, unha editorial de Ming. A popularidade do *Xiyouji* inspirou multitude de imitacións que copiaban momentos clave da trama.

### Dinastías Ming e Qing 
Moitas obras posteriores afastáronse dos elementos puramente fantásticos de novelas como *Xiyouji*. Malia seguir tratando sobre monstros e divindades, exploraban tamén temas máis humanos. Así, a finais da dinastía Ming e comezos da Qing (1644-1912) emerxeu un subxénero do shenmo xiaoshuo con influencias da comedia.

Nos textos do período Qing, a división entre o real e o fantástico é menos clara. O sobrenatural sitúase fóra dos contextos usuais da fantasía, presentándose como parte dun mundo realista, o que engade trazos grotescos. Esta característica foi asumida polas imitacións paródicas de *Xiyouji* e outras obras do shenmo xiaoshuo. Por exemplo, no *Wuli qunao zhi xiyouji* ("Unha ridícula viaxe ao oeste"), de Wu Jianwen, o protagonista, o Xibón dos Brazos Espidos, unha versión humorística de Sun Wukong, axuda ao rei voitre a obter diñeiro dun peixe sen cartos.

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Fantasía
* Lu Xun
* *Xiyouji*
Miguel Emilio Rodríguez Macías

**Miguel Emilio Rodríguez Macías**, nado en Santiago de Querétaro (México) o 21 de abril de 2003, máis coñecido como **Emi Rodríguez**, é un futbolista mexicano. Xoga de extremo dereito e o seu equipo actual é o Real Club Celta de Vigo da Primeira División de España.

## Traxectoria
### Club de Fútbol Pachuca
O 23 de xuño de 2023 debutou como titular na derrota do Club de Fútbol Pachuca fronte aos Tigres da UANL do Campión de Campións da liga MX na que os Tuzos perderon 2-1. A partir do Apertura 2023, pasou a xogar de lateral esquerdo co Pachuca, ata que no Clausura 2024, ao esta non ser a súa posición natural, foi cambiado ao extremo dereito, no cal se afianzou coa titularidade cos tuzos. Chegou incluso a marcar un gol na final de Copa de Campións da CONCACAF, onde o Pachuca venceu 3-0 ao conxunto do Columbus Crew e así, Emi logrou o seu primeiro título como profesional. Foi, ademais, escollido como xogador revelación do torneo.

### Real Club Celta de Vigo
En xuño do 2024 anunciouse que Emi Rodríguez ía fichar polo Real Club Celta de Vigo en calidade de cedido con opción de compra.

## Palmarés 
### Títulos internacionais
Simetría axial

miniatura| Unha simetría de eixe p.
Na xeometría euclidiana elemental, unha **simetría axial** ou reflexión  é unha transformación xeométrica do plano que modela un "pregamento" ou un "efecto espello": dúas figuras son simétricas con respecto a unha liña cando se superpoñen despois do pregamento por esta liña. Este é un caso especial de simetría.

A simetría axial de eixe a recta *d* transforma calquera punto M no único punto M' tal que *d* é a mediatriz do segmento [MM']. Noutras palabras: deixa todos os puntos de *d* invariantes e transforma calquera punto M non situado en *d* no punto M' tal que:

* a recta (MM') é perpendicular ao eixe de simetría *d*;
* o medio do segmento [MM'] pertence ao eixe de simetría *d*.

O punto M' chámase logo simétrico de M en relación ao eixe de simetría *d*.

Con relación a *d*, dise que dúas figuras do plano son simétricas cando unha é a imaxe da outra mediante esta aplicación, e unha figura dise que é simétrica cando é simétrica a si mesma, é dicir, globalmente invariante por esta transformación. A recta *d* chámase entón eixe de simetría da figura.

## Propiedades 
### Involución 
A simetría axial é, como toda simetría, unha involución, é dicir, atopamos o punto de partida ou a figura se o aplicamos dúas veces. En particular, é unha bixección.

### Conservación 
A simetría axial é unha isometría afín; ela mantén:

* aliñamento (a simetría dunha liña é unha liña),
* paralelismo (as liñas simétricas de dúas rectas paralelas son paralelas),
* as distancias,
* ángulos xeométricos (o simétrico dun ángulo é un ángulo da mesma medida),
* perímetros (a simetría dunha figura é unha figura co mesmo perímetro),
* áreas (a simetría dunha figura é unha figura coa mesma área).

Pero non conserva a orientación (nin, polo tanto, os ángulos orientados) : cando o punto M xira ao redor de O "en sentido horario", o seu punto simétrico M' xira ao redor de O' no sentido contrario.

### Exemplos 
* Se unha recta corta o eixe de simetría *d* en M, o mesmo se aplicará á súa simétrica.
* Se unha recta é paralela ao eixe de simetría *d*, o mesmo sucederá coa súa simétrica.
* Se unha recta é perpendicular ao eixe de simetría *d*, é a súa propia simétrica.
* O simétrico con respecto a *d* dun círculo con centro *O* é o círculo co mesmo raio e con centro *O*', o simétrico con respecto a *O* con respecto a *d*.

## Construción da simetría dun punto M en relación a unha recta d 
miniatura|centro| Un triángulo (ABC) e a súa imaxe (A'B'C') por simetría do eixe (c1c2). O punto B' constrúese só co compás mentres que C' constrúese co escuadro.
Vemos a construción na figura cos puntos A' e C' perpendiculares a recta (c1,c2) e usando un método diferente mediante compás para situar B'.

## Notas 
## Véxase tamén 
### Bibliografía 
*Girbau, J.: *Geometria diferencial i relativitat*, Ed. Universidad Autónoma de Barcelona, 1993. ISBN 84-7929-776-X.
### Outros artigos 
* Reflexión (matemáticas)
* Simetría
* Isometría
* Problema de Herón
Carl Starfelt

**Carl Starfelt**, nado en Estocolmo (Suecia) o 1 de xuño de 1995, é un futbolista sueco que xoga na demarcación de defensa para o R. C. Celta de Vigo da Primeira División de España.
## Traxectoria
### Selección nacional
Tras xogar coa selección de fútbol sub-19 de Suecia, finalmente debutou coa selección absoluta o 8 de outubro de 2020, nun partido amigábel contra Rusia que finalizou cun resultado de 1-2 a prol do combinado sueco, tras o gol de Aleksandr Sobolev para Rusia, e de Alexander Isak e Mattias Johansson para Suecia.
### Clubs
## Palmarés 
### Campionatos nacionais
Ponce de León

O apelido **Ponce de León** pode estar referido a:
***Alfonso Ponce de León Cabello** (1906-1936), pintor español de vangardas;
***Benita Moreno y Ponce de León** (1792-1872), soprano española;
***Jesús Pérez Bustos Ponce de León** (1902-1948), político español
***José Luis Gerardo Ponce de León** (nado en 1961), bispo católico latino arxentino;
***Juan Ponce de León** (1460-1521),  conquistador castelán;
***Luis Ponce de León Cabello** (1899-1986), enxeñeiro e político galego;
Francisco Fraga

* **Francisco Fraga García**, camareiro e sindicalista galego (1908-1936).

* **Francisco Fraga Civeira**, político  galego, alcalde de Piñor.
Lei de todo ou nada

miniatura|Mentres o estímulo alcance o limiar, darase a resposta completa. Un estímulo maior non resulta nunha resposta maior, e viceversa..En fisioloxía, a **lei de todo ou nada** (ás veces o **principio de todo ou nada**) describe que unha única fibra nerviosa sempre producirá unha resposta máxima, un impulso eléctrico de amplitude fixa, cando se estimula adecuadamente. Aumentar a intensidade ou a duración do estímulo non altera a amplitude do impulso.

Este principio foi inicialmente establecido por Henry Pickering Bowditch en 1871 para a contracción do músculo cardíaco e posteriormente confirmado no músculo esquelético por Keith Lucas en 1909.

Edgar Adrian rexistrou en 1925 o primeiro illamento dun potencial de acción dun conxunto de fibras musculares, destacando que os impulsos xerados eran uniformes. A relación entre estímulo e resposta obedece a este principio: un estímulo por debaixo do limiar non provoca un impulso, mentres que un igual ou superior xera un impulso de máxima magnitude.

## Notas 
## Véxase tamén 
* Limiar sensorial
Francisco Fraga García

**Francisco Fraga García**, coñecido como **Coducho**, nado en Betanzos cara a 1908 e finado na Coruña o 24 de novembro de 1936, foi un camareiro e sindicalista galego.
## Traxectoria 
Camareiro do Café Barreiro de Betanzos, pertencía ao Sindicato de Oficios Varios da CNT no que foi vogal en 1934. Co golpe de Estado do 18 de xullo de 1936 foi detido pola Garda Civil o 22 de xullo xunto con José Naveira García e José Camba Chas nas proximidades de Palavea, cando viaxaban nun automóbil requisado, incautándolles diversas armas. Acusado de tenza de explosivos e rebelión na causa 118/36, foi xulgado en consello de guerra na Coruña o 14 de novembro, e condenado a pena de morte. Foi fusilado na Coruña o 24 de novembro de 1936. José Camba foi condenado a cadea perpetua na mesma causa, e José Naveira foi posto en liberdade.

## Vida persoal 
Casou con Julia Fraga Vázquez e foi pai de Francisco, José, Julio e Antonio Fraga Fraga.
## Notas 
## Véxase tamén 
### Bibliografía 
*
Contraste (visión)

miniatura| O rectángulo da dereita ten máis contraste que o da esquerda.
O **contraste** defínese como a diferenza relativa de intensidade entre un punto dunha imaxe e o seu contorno. Todos os obxectos percíbense polos contrastes de cor e luminancia que mostran as distintas partes da superficie en cuestión e en relación co fondo no que aparece o obxecto.

Para niveis suficientemente altos de iluminación, o ollo normal é sensíbel ás cores, mentres que para niveis baixos de iluminación, os obxectos percíbense principalmente polo contraste de luminancias que presentan en relación co fondo.

Un exemplo sinxelo é o contraste entre un obxecto de brillo constante sobre un fondo de brillo constante. Se ambas as superficies teñen a mesma luminosidade, o contraste será cero e o obxecto será indistinguible tanto física como sensorialmente do fondo. A medida que aumenta a diferenza de luminosidade, o obxecto será perceptivamente distinguíbel do fondo unha vez que se alcance o limiar de contraste, que é arredor do 0,3% de diferenza de luminosidade (por exemplo: Legge & Kersten, 1987).

En belas artes, o termo non se aplica só ao cromatismo ou intensidade lumínica, senón á oposición intencionada entre diversos elementos dun conxunto, de maneira que resalten as súas calidades peculiares de forma evidente. En pintura, estas calidades ademais de luz e cor poden ser de volume, forma, etc.

## Notas 
## Véxase tamén 
### Bibliografía 
* Legge e Kersten, 1987. Discriminación de contraste na visión periférica. J Opt Soc Am A. 4(8):1594-8. 
* Indalux. Tecnoloxía da iluminación 2002. Páxinas 26, 27 e 28.

### Outros artigos 
* Cor
* Cor complementaria
* Cores cálidas e frías
* Daltonismo
* Efecto Purkinje
* Jan Purkyně
* Gestalt
* Ilusión óptica
* Josef Albers
* Lei do contraste simultáneo das cores
* Luminancia
* Psicoloxía da cor
* Saturación (cor)
* Teoría da cor

### Ligazóns externas 
* Cor, brillo e contraste  Arquivado 
* Contraste de luminancia 
* Fundamentos da imaxe fotográfica dixital 
* Os sensores "superan" as lentes?  Arquivado
Sleeper (álbum de Ty Segall)

***Sleeper*** é o sexto álbum de estudio do músico estadounidense de indie rock Ty Segall, publicado o 20 de agosto de 2013 a través do selo Drag City. Gravado entre xaneiro e marzo de 2013, o disco ten principalmente composicións acústicas de folk psicódelico e está influenciado pola morte do pai de Segall e o seu posterior afastamento da súa nai.

Tras o lanzamento do álbum, Segall sinalou: "Non estaba nun bo momento. Pasara por cousas difíciles, como a morte do meu pai, e tamén estaba pasando por algúns problemas de relación. Ademais, estaba tendo todos estes soños horribles. Uns sobre o sono e a morte, e a partir de aí escribiría cousas. Non é realmente como o que fago. É máis brutal para min".

O álbum destaca por ser o primeiro sen un sinxelo promocional desde o álbum debut homónimo de Segall. Aínda así, en novembro de 2013, lanzouse un vídeo oficial para "The Man Man".

## Listaxe de cancións 
## Notas
Tangk

***Tangk*** é o quinto álbum de estudio da banda británica de rock Idles, publicado o 16 de febreiro de 2024 a través do selo Partisan Records. Foi producido por Nigel Godrich, Kenny Beatse e o membro do grupo Mark Bowen. Foi promovido cos sinxelos "Dancer", "Grace" e "Gift Horse", e foi aclamado pola crítica.

## Listaxe de cancións 
## Notas
Last Place

***Last Place*** é o quinto álbum de estudio da banda estadounidense de indie rock Grandaddy, publicado o 3 de marzo de 2017 a través do selo 30th Century Records. Autoproducido e gravado polo líder e artista principal da banda Jason Lytle, o álbum é o primeiro de Grandaddy dende *Just Like the Fambly Cat* (2006) e a ruptura anterior do grupo.

Inspirado liricamente no divorcio de Lytle, o álbum estivo precedido polos sinxelos "Way We Won't", "A Lost Machine" e "Evermore". Este é o último álbum no que aparece Kevin García no baixo, xa que morrería dun derramo cerebral dous meses despois do seu lanzamento.

## Listaxe de cancións 
## Notas
Chicheme

O **chicheme** é un atole ou crema fermentada, feito a base de millo mallado, tradicional nalgúns países de América Latina coma na costa caribeña de Costa Rica,  Panamá (principalmente nas  provincias de Colón e Panamá Oeste, onde é famosa a súa preparación en La Chorrera) e Colombia (principalmente no municipio de Ciénaga de Oro en Córdoba). Na provincia de Guanacaste ao norte de Costa Rica elabórase tamén con millo morado.  

Está feito principalmente de millo, ao que se agregan especias como canela e noz moscada, ademais de auga, panela e xenxibre. Existen moitas preparacións dependendo da localidade. Polo xeral, logo de realizar a mestura dos ingredientes, déixase fermentar paulatinamente, remollando o millo e moéndoo finamente. A masa obtida cócese e agrégaselle auga fría para coala.

A palabra *chicheme* parece ter orixe no náhuatl, como derivado de *chicha* (viño de millo), aínda que en Ferrero, menciónase que pode provir da voz guna *chichab* (millo) ou do mozárabe *chichen* (cocer).

## Notas
ExoMars Trace Gas Orbiter

**ExoMars Trace Gas Orbiter** ou **TGO**, tamén coñecida como **ExoMars 2016**, é unha sonda espacial da ESA lanzado o 14 de marzo de 2016 a bordo dun foguete Proton M Briz-M desde o Cosmódromo de Baikonur cara Marte.

## Instrumentos 
ExoMars TGO leva os seguintes instrumentos a bordo, totalizando 112 kg de material científico:

*Mars Atmospheric Trace Molecule Occultation Spectrometer (MATMOS), un espectrómetro infravermello para detectar concentracións moi baixas de moléculas na atmosfera.
*Espectrómetro de nadir de alta resolución por ocultación solar (SOIR/NOMAD), outro espectrómetro infravermello, este para detectar sustancias traza na atmosfera e cartografar a súa posición na superficie.
*ExoMars Climate Sounder (EMCS), un radiómetro infravermello para facer medicións glbais diarias do po, vapor de auga e especies químicas na atmosfera para axudar na análise dos datos dos espectrómetros.
*High-resolution Stereo Color Imager (HiSCI), unha cámara estéreo en catro colores e unha resolución de 2 metros.
*Mars Atmospheric Global Imaging Experiment (MAGIE), unha cámara multiespectral gran angular para obter imaxes globais e contextualizar os datos do resto de instrumentos.

## Módulo Schiaparelli 
Xunto con TGO voou o módulo demostrador de entrada descenso e aterraxe (Entry, Descent and landing demonstrator Module, EDM) Schiaparelli para probar técnicas de entrada e aterraxe suaves na superficie marciana. O módulo, construído en colaboración con Roskosmos e de 600 kg de masa, estrelouse contra a superficie a causa dunha anomalía no software que fixo crer ao módulo que estaba próximo a terra cando faltaban case 4 km, liberándose do paracaídas e activando os motores de aterraxe. Durante 3,7 km o módulo foi en caída libre ata o impacto co solo.

## Notas 
## Véxase tamén 
### Outros artigos 
*Proton M Briz-M

### Ligazóns externas 
*Páxina de ExoMars na ESA
José Antonio Lombardero

**José Antonio Lombardero Cabodevila**, nado en Vilameá (A Pontenova) cara a 1904, foi un obreiro e sindicalista galego.

## Traxectoria 
Fillo de Amalia Lombradero. Veciño de Vilameá. Vicesecretario do Sindicato de Obreros Mineros de Lugo Sección Pontenova da UGT e vicesecretario da Agrupación Socialista Obrera La Lucha de Villaodrid y Vilameá. Co golpe de Estado do 18 de xullo de 1936 foi detido e ingresou na Prisión de Lugo o 28 de xullo. Xulgado en Lugo por rebelión militar na causa 228/36, foi condenado a cadea perpetua. Saíu en liberdade condicional o 23 de agosto de 1940. En maio de 1945 abríronlle expediente de responsabilidades políticas.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
* Censo de represaliados de la UGT
José Lombardero

***José Lombardero Franco**, xornalista e político galego (1864-1912).
***José Antonio Lombardero**, sindicalista e político galego (n. 1908).
Crawler

***Crawler*** é o cuarto álbum de estudio da banda británica de rock Idles, publicado o 12 de novembro de 2021 a través do selo Partisan Records.

*Crawler* recibiu críticas favorables e foi nomeado ao Mellor Álbum de Rock na 65ª edición dos premios Grammy.

## Listaxe de cancións 
## Notas
Blu Wav

***Blu Wav*** é o sexto álbum de estudio da banda estadounidense de indie rock Grandaddy, publicado o 16 de febreiro de 2024 a través do selo Dangerbird Records. É o seu primeiro álbum en case seis anos dende *Last Place*, así como o primeiro dende a morte do baixista Kevin García. O título do álbum é unha combinación dos xéneros bluegrass e new wave. Estivo precedido polos sinxelos "Watercooler" e "Cabin in My Mind".

## Listaxe de cancións 
## Notas
Daniel (álbum)

***Daniel*** é o sexto álbum de estudio da banda estadounidense de indie rock Real Estate, publicado o 23 de febreiro de 2024 a través do selo Domino Records. Producido por Daniel Tashian, o disco gravouse en Nashville, Tennessee, e é o primeiro do grupo co batería Sammi Niss, que entrou na banda en 2020.

Lanzado con aclamación da crítica, o álbum estivo precedido polos sinxelos "Water Underground", "Haunted World" e "Flowers".

## Listaxe de cancións 
## Notas
Cécile Colonna

**Cécile Colonna**, nada en 1977, é unha historiadora da arte, arqueóloga e numismática francesa, directora do Gabinete de Medallas da Biblioteca Nacional de Francia desde 2024.

## Traxectoria 
Cécile Colonna, nada en 1971, cursou estudos superiores de Historia, Historia da Arte e Arqueoloxía na Universidade de París I Panthéon-Sorbonne.

Traballou como conservadora do patrimonio no Museo de Antigüidades de Rouen entre 2001 e 2005, e logo aprobou as oposicións a conservadora do patrimonio especializada en museos. En 2007 incorporouse ao Departamento de Moedas, Medallas e Antigüidades ("Gabinete de Medallas") da Biblioteca Nacional de Francia, onde se fixo cargo dunha parte da colección arqueolóxica, que abrangue a cerámica, as figuriñas e os relevos antigos de terracota.

* (2003). ''L'Algérie au temps des royaumes numides: Ve siècle avant J-C - Ier siècle après J-C* (con G. Sennequier). Somogy. ISBN 978-2850566523
* (2005). *La Normandie à l'aube de l'histoire: Les découvertes archéologiques de l'âge du Bronze 2500-800 av. J-C.* (con C. Marcigny). Somogy. ISBN 978-2850569197
* (2013). *De Rouge et de Noir: Les vases grecs de la collection de Luynes*. Gourcuff Gradenigo, París. ISBN 978-2353401703
* (2017). *Le luxe dans l'Antiquité: Trésors de la Bibliothèque nationale de France* (con M. Avisseau-Broustet). Snoeck. ISBN 978-9461613875
* (2019). *Dessiner l'Antique. Les recueils de Jean-Baptiste Muret et de Jean-Charles Geslin* (con L. Haumesser). BnF / Musée du Louvre / INHA, París. ISBN 978-2717728200
* (2020). *Trésors de l'Antiquité: Céramiques grecques du musée de Boulogne-sur-Mer* (con F. Gaultier, et al.). Invenit. ISBN 978-2376800347
* (2021). *Winckelmann et l’œuvre d’art* (con D. Gallo). Éd. des Cendres / INHAParís. ISBN 978-2867423017
* (2022). *La Belle Époque des collectionneurs d’antiques en Europe. 1850-1914'' (con D. Boschung). Hermann/Louvre, París. ISBN 979-1037006813

## Notas
The Main Thing

***The Main Thing*** é o quinto álbum de estudio da banda estadounidense de indie rock Real Estate, publicado o 28 de febreiro de 2020 a través do selo Domino Records. O disco foi producido por Kevin McMahon, que anteriormente traballara coa banda no seu segundo álbum, *Days* (2011).

O lanzamento do álbum foi precedido polos sinxelos, "Paper Cup" e "The Main Thing".

## Listaxe de cancións 
## Notas
Kaiser Chiefs' Easy Eighth Album

'''''Kaiser Chiefs' Easy Eighth Album''''' é o oitavo álbum de estudio da banda inglesa de indie rock Kaiser Chiefs, publicado o 1 de marzo de 2024 a través do selo V2 Records. Producido por Amir Amor, foi precedido polos sinxelos "How 2 Dance", "Jealousy", "Feeling Alright" (co-escrito con Nile Rodgers), "Burning in Flames" e "Beautiful Girl". Recibiu críticas positivas da crítica e debutou no top 10 da lista de álbums do Reino Unido.

## Listaxe de cancións 
## Notas
Desxeo cubano

[dereita|miniatura|240x240px| O presidente [Barack Obama reuníndose co presidente Raúl Castro en Panamá.]]
O **desxeo cubano**, en inglés *United States–Cuban Thaw*   e en castelán *deshielo cubano* é un quecemento das relacións Cuba-Estados Unidos que comezou en decembro de 2014, poñendo fin a unha ruptura de 54 anos entre os dous Estados-nación. En marzo de 2016, Barack Obama converteuse no primeiro presidente dos EUA en visitar Cuba desde 1928.

## Fondo 
O 17 de decembro de 2014, o presidente estadounidense Barack Obama e o presidente cubano Raúl Castro anunciaron o inicio dun proceso de normalización das relacións entre Cuba e os Estados Unidos. O acordo de normalización foi negociado en segredo nos meses anteriores, sendo supervisado polo Papa Francisco e acollido en grande parte polo Goberno de Canadá.

Celebráronse reunións en Canadá e na Cidade do Vaticano. O acordo suporía o levantamento dalgunhas restricións de viaxe dos Estados Unidos, menos restricións ás *remittances* e o acceso dos bancos estadounidenses ao sistema financeiro cubano.

## Efectos 
O 14 de abril de 2015, a administración Obama anunciou que Cuba sería eliminada da lista de patrocinadores do terrorismo dos Estados Unidos. Sen ningunha acción do Congreso para bloquealo no período de tempo permitido, Cuba foi retirada oficialmente da lista o 29 de maio de 2015. Isto marcou un novo afastamento dos Estados Unidos do conflito da Guerra fría e a distensión nas relacións Cuba-Estados Unidos.

O 20 de xullo de 2015, as "seccións de intereses" de Cuba e Estados Unidos en Washington, D.C. e na Habana pasaron a ser embaixadas, marcando o restablecemento das relacións diplomáticas que se romperan en 1961. 

## Presidencia de Trump 
O 16 de xuño de 2017 o presidente Donald Trump anunciou que estaba a "cancelar" os acordos das administracións de Obama con Cuba, ao tempo que expresou que se podería negociar un novo acordo entre os gobernos de Cuba e Estados Unidos. 

## Presidencia Biden 
En maio de 2022, a administración Biden anunciou novos cambios que reverteron as medidas de Trump cara a Cuba. Eliminouse o límite das remesas familiares e ampliouse o persoal da embaixada da Habana para tramitar visados. 

## Notas 
## Véxase tamén
Emotional Mugger

***Emotional Mugger*** é o oitavo álbum de estudio do músico estadounidense de indie rock Ty Segall, publicado o 22 de xaneiro de 2016 a través do selo Drag City. O disco foi producido por Segall e F. Bermúdez.

Para facer unha xira de promoción de *Emotional Mugger*, Segall montou unha banda de apoio coa axuda dos distintos colaboradores do álbum. Actuando baixo o nome de Ty Segall and the Muggers, a banda realizou unha extensa xira, con Segall a miúdo levando unha máscara de bebé e adoptando o nome de Sloppo.

## Listaxe de cancións 
## Notas
Breakdance nos Xogos Olímpicos

O **breakdance** é un deporte que forma parte do programa olímpico oficial dende a edición de 2024. Componse de dous eventos de medalla, un masculino e outro feminino, cun total de 16 competidores. O breakdance foi anteriormente deporte de competición nos Xogos Olímpicos da Xuventude de 2018. O Presidente do COI Thomas Bach afirmou que engadiron o breakdance como parte do programa nun esforzo por atraer o interese dos mozos nos Xogos Olímpicos. O organismo internacional organizador é a Federación Mundial de Danza Deportiva.

## Notas 
## Véxase tamén 
### Outros artigos 
* Breakdance nos Xogos Olímpicos de 2024
### Ligazóns externas 
* Resultados do breakdance
Baloncesto 3x3 nos Xogos Olímpicos

O **baloncesto 3x3** é un deporte que forma parte do programa olímpico oficial dende a edición de 2020.

## Historia 
O 9 de xuño de 2017, o consello executivo do Comité Olímpico Internacional anunciou que o baloncesto 3x3 se convertería nun deporte olímpico oficial a partir dos Xogos Olímpicos de 2020 en Tokyo, no Xapón, tanto para homes como para mulleres. (Os Xogos Olímpicos de 2020 aprazáronse para 2021 por mor da pandemia de COVID-19).

## Notas 
## Véxase tamén 
### Ligazóns externas 
*
Mannequin Pussy (álbum)

***Mannequin Pussy*** (antes coñecido como *Gypsy Pervert*) é o primeiro álbum de estudio da banda estadounidense de punk rock Mannequin Pussy, publicado o 9 de setembro de 2014 a través do selo Tiny Engines.

## Listaxe de cancións 
## Notas
Adumu

miniatura|300px|Guerreiros bailando a danza tradicional adumu.
**Adumu**, tamén coñecida como **danza do salto masai**, é un tipo de danza que practica os membros do pobo masai, orixinario de Kenya e Tanzania. Os mozos guerreiros masai xeralmente realizan a danza en ocasións cerimoniais, incluíndo vodas, ritos relixiosos e outros eventos culturais significativos.

## Historia 
O pobo masai de Kenya e Tanzania ten unha historia e unha cultura que están intrincadamente entrelazadas coa da danza tradicional adumu. Aínda que os comezos da danza non están claros, pénsase que se desenvolveu como un método para que os guerreiros masai adestrasen para o combate e mostraran a súa resistencia, axilidade e poder. A historia dos masai afirma que a danza foi realizada inicialmente por mozos guerreiros como un método para mellorar as súas habilidades de salto e axilidade, que eran necesarias tanto para a caza como para o combate. A danza comezou a realizarse en ocasións culturais significativas, incluíndo vodas, rituais relixiosos e outros festivais a medida que se converteu nun baile máis organizado e ritualizado.

## Descrición 
A danza adumu caracterízase por unha secuencia de saltos que realizan os bailaríns, que se colocan en círculo e saltan alternativamente no aire mantendo o corpo o máis recto e erguido posible. Ademais de levar shúkàs (roupa) de cores vivas e xoias con abalorios, os bailaríns adoitan vestir co traxe tradicional masai. Durante o baile tamén se interpretan cancións e cánticos tradicionais masai.

Os guerreiros masai que realizan a danza adumu son xulgados pola altura dos seus saltos, así como pola graza e destreza dos seus movementos. O baile é moi competitivo. A forza, a axilidade e a resistencia dos guerreiros, así como a súa valentía e heroísmo, móstranse a través da súa danza.

## Notas
Patience

***Patience*** é o terceiro álbum de estudio da banda estadounidense de punk rock Mannequin Pussy, publicado o 21 de xuño de 2019 a través do selo Epitaph Records.

Foi producido por Will Yip, que traballou xunto a músicos e bandas como Code Orange ou Turnover.

## Listaxe de cancións 
## Notas
Romantic

***Romantic*** é o segundo álbum de estudio da banda estadounidense de punk rock Mannequin Pussy, publicado o 28 de outubro de 2016 a través do selo Tiny Engines.

## Listaxe de cancións 
## Notas
Manto tupinamba

[miniatura|250px|Manto de plumas tupinamba, exposto nos [Museos Reais de Arte e Historia de Bruxelas.]]
miniatura|250px|Acuarela do século XVI dun manto tupinamba.
O **manto tupinamba** é un tipo de manto feito de plumas que data do século XVII. Foron creados polo pobo tupinamba, unha tribo indíxena tupí, que habitaba na zona costeira do actual Brasil. Esta clase de mantos están feitos de plumas de aves e fibras vexetais. O manto máis famoso e mellor conservado atópase nas coleccións dos Museos Reais de Arte e Historia, en Bruxelas. Só se conservan 11 mantos tupinambas datados no século XVI e XVII. Dez deles atópanse espallados en cinco países de Europa, estando un en Bélxica, catro en Dinamarca, un en Francia, tres en Italia e un en Suíza. Un dos que estaba en Dinamarca foi devolto ao Brasil o 4 de xullo de 2024.

## Historia 
Os tupinambás habitaban a rexión costeira norte do Brasil antes da chegada dos portugueses. Durante o período colonial, os europeos coleccionaron avidamente a arte mesoamericana feita de plumas, a miúdo incorporándoas a gabinetes de curiosidades, abraiados polo enxeño da artesanía. Isto influíu na manufactura europea, como se viu coa produción de plumas con motivos católicos no México colonial.

As capas de plumas dos tupinambas apareceron nos relatos de observadores europeos dos séculos XVI e XVII. O escritor francés André Thevet, que viviu no Brasil durante a década de 1550, escribiu sobre a súa experiencia con estes mantos. Aínda que a linguaxe, en parte, xa non é aceptable, ofrece información sobre os procesos de fabricación e uso:

"Hai moitas aves de diversas clases, con plumas estrañas, unhas vermellas coma o escarlata fino, outras brancas, cincentas e doutras cores. E con estas plumas os salvaxes ou os indios fan sombreiros e pezas de roupa, ben para cubrirse ou por fermosura. [Úsanas cando van a unha guerra [sic] ou cando teñen algunha escaramuza cos seus inimigos".

## Notas
I Got Heaven

***I Got Heaven*** é o cuarto álbum de estudio da banda estadounidense de punk rock Mannequin Pussy, publicado o 1 de marzo de 2024 a través do selo Epitaph Records. O disco evita o enfoque anterior da banda nas cancións de amor e os temas políticos para explorar cuestións relacionadas coas relacións persoais, os temas relixiosos e as emocións relacionadas co envellecemento, inspirado en películas de arte, unha ruptura e porcos. Foi dirixido polo produtor discográfico John Congleton quen se achegou á banda para colaborar.

## Listaxe de cancións 
## Notas
Brad Davison

**Bradley Davison**, nado o 22 de abril de 1999 en Maple Grove, Minnesota, é un xogador profesional de baloncesto estadounidense que actualmente xoga para o Monbus Obradoiro da Primeira FEB.

## Traxectoria 
O 12 de xullo de 2024, anunciouse a fichaxe de Davison polo Obradoiro CAB, acabado de descender á Primeira FEB, segunda categoría do baloncesto español.

## Notas 
## Véxase tamén 
### Ligazóns externas 
* Perfil en RealGM.com
Strays (filme de 2023)

***Strays*** é un filme estadounidense de 2023 dirixido por Josh Greenbaum e escrito por Dan Perrault. O filme conta a historia dun can abandonado (coa voz de Will Ferrell) que fai amizade con outros cans da rúa (coas voces de Jamie Foxx, Isla Fisher e Randall Park) co obxectivo de vingarse do seu abusivo dono (Will Forte). Harvey Guillén, Rob Riggle, Brett Gelman, Jamie Demetriou e Sofía Vergara conforman o resto do elenco.

*Strays* estreouse nos cinemas dos Estados Unidos a través de Universal Pictures o 18 de agosto de 2023. Recibiu valoracións dispares por parte da crítica e recadou 36 millóns de dólares.

## Personaxes 
* Will Forte como Doug
* Brett Gelman como Willy
* Dan Perrault como Dr. Hagen
* Dennis Quaid como observador de aves
* Jade Fernandez como Ashley

### Voces 
* Will Ferrell como Reggie
* Jamie Foxx como Bug
* Isla Fisher como Maggie
* Randall Park como Hunter
* Rob Riggle como Rolf
* Josh Gad como Gus
* Sofía Vergara como Dolores
* Jamie Demetriou como Chester
* Greta Lee como Bella a Pomeranian
* Jimmy Tatro como Finn o Rottweiler
* Harvey Guillén como Shitstain 
* Jack De Sanz como Munchkin
* Phil Morris como Bubsy

## Notas
Enerxía potencial eléctrica

A **enerxía potencial eléctrica** ou **enerxía potencial electrostática** é unha enerxía potencial (medida en xulios no sistema internacional) que resulta das forzas de Coulomb conservativas. Está asociada coa configuración dun conxunto particular de cargas puntuais dentro dun sistema definido. Un corpo pode obter enerxía potencial eléctrica grazas a dous elementos clave: a súa propia carga eléctrica e a súa posición relativa respecto doutros corpos cargados electricamente.

O termo "enerxía potencial eléctrica" emprégase para describir a enerxía potencial en sistemas con campos eléctricos que varían no tempo, namentres "enerxía potencial electrostática" serve para falar da enerxía potencial en sistemas con campos eléctricos estáticos.
Lino Carrera Falcón

**Lino Carrera Falcón**, nado en Baltar (A Pastoriza) cara a 1910 e finado en Lugo o 3 de novembro de 1993, foi un cociñeiro e político galego.

## Traxectoria 
Logo do golpe de Estado do 18 de xullo de 1936 foi mobilizado. Desertou do exército rebelde o 25 de agosto de 1937, e combateu no exército leal. Cando rematou a guerra foi detido. Procesado na causa 5357/39 por rebelión, foi xulgado en Madrid o 6 de setembro de 1939 e condenado á pena de morte. Conmutada a condena, estivo preso na 3ª Agrupación de Colonias Penitenciarias Militarizadas de Talavera de la Reina, de onde saíu o 22 de decembro de 1942. Foi detido o 23 de maio de 1945 por orde do Gobernador civil, saíndo en liberdade o 13 de agosto.

Logo da morte do guerrilleiro Manuel Castro Tellado o 13 de xaneiro de 1947, foi detido o 15 de febreiro. Procesado na causa 99/47 por "encubridores de bandoleros", foi xulgado en Lugo o 30 de xaneiro de 1948 xunto con Primitivo Rodríguez Otero, Manuel Cobas Rodríguez, José Coronas Rodríguez, Aniceto Díaz Pereira, América Díaz Pereira, Fidel Díaz Pérez, José María Díaz Cortón, Faílde Fernández Teijeiro, Antonio Freire Sanjurjo, Carmen Freire Sanjurjo, Donato Freire Barja, Anunciación Grandela Novo, Modesto López Rodríguez, Francisco Pacio Rodríguez, Manuel Páxaro Seijas, Darío Peinó Jardín, Manuel Pérez Penelas, David Rico Seivane, Serafín Rico Seivane, Salvador Riopedre Río, José Benito Sanjurjo Onega e Josefa Teijeiro Linares. Foi condenado a un ano e seis meses de prisión menor. Saíu en liberdade condicional o 17 de maio de 1948. Finou en Lugo o 3 de novembro de 1993.

## Vida persoal 
Casou con Manuela Pásaro Trashorras e foi pai de Luis Carrera Pásaro.

## Notas 
## Véxase tamén 
### Bibliografía 
* 
### Ligazóns externas 
* Expediente procesual de Lino Carrera Falcón
* Ficha de Lino Carrera Falcon
Yulenmis Aguilar

**Yulenmis Aguilar Martínez**, nada en Bayamo o 3 de agosto de 1996, é unha atleta galego-cubana, especializada en lanzamento de xavelina. Foi campioa de España absoluta, participou nos Xogos Olímpicos de 2016 e 2020 e ostenta o récord mundial sub-20. 

## Traxectoria 
Comezou a destacar de nova no lanzamento de xavelina e en 2013 conseguiu a medalla de prata no Campionato Mundial de Atletismo Sub-18 celebrado en Donetsk, só por detrás da australiana Mackenzie Little. Ese mesmo ano foi unha das representantes de Cuba no Campionato Panamericano Júnior, onde sumou unha nova prata.

En 2015 gañou a medalla de ouro nos Xogos Panamericanos Júnior celebrados en Edmonton, lanzando a xavelina a 63,86 metros, o que lle valeu ademais o récord mundial sub-20, aínda vixente. Ese mesmo ano foi sexta nos Xogos Panamericanos absolutos e participou no Campionato do Mundo de Pequín, onde non se clasificou para a final. A súa primeira competición como española foi o Campionato de Europa dese mesmo ano, onde competiu cun arrefriado, sen conseguir pasar á final. Poucas semanas despois logrou o seu primeiro título de campioa de España, grazas a un lanzamento de 59,85 metros.

Nos Xogos Olímpicos de 2024 logrou o pase á final cun lanzamento de 61,95 metros e nesta obtivo a sexta praza e un diploma olímpico, grazas a un lanzamento de 62,78 m.

## Vida persoal 
Casou no verán de 2023 en Santa Clara cunha muller cubana.

## Notas
Open Archives Initiative

A **Open Archives Initiative** ou **OAI** (en galego: Iniciativa de Arquivos Abertos) é unha organización que busca desenvolver e promover estándares de interoperabilidade co obxectivo de facilitar o intercambio de contidos e información dixitais. Está financiada pola Digital Library Federation, a Coalition for Networked Information e a National Science Foundation.

## Historia 
En xullo de 1999, Paul Ginsparg, Rick Luce e Herbert van de Sompel invitaron a multitude de expertos a participar nunha reunión para explorar a posibilidade de cooperación entre os ficheiros dixitais de publicacións académicas. A reunión, celebrada en outubro dese mesmo ano en Santa Fe (Novo México), foi patrocinada polo Council on Library and Information Resources (CLIR; "Consello de Bibliotecas e Recursos de Información"), a Digital Library Federation (DLF; "Federación de Bibliotecas Dixitais"), o Scholarly Publishing and Academic Resources Coalition (SPARC; "Coalición de Publicacións e Recursos Académicos"), a Association of Research Libraries (ARL; "Asociación de Bibliotecas de Investigación") e o Los Alamos National Laboratory (LANL). O seu resultado foi a creación da Open Archives Initiative.

## Obxectivos 
O obxectivo principal da OAI é contribuír de xeito concreto á transformación da comunicación académica. Para iso, propón a definición dos aspectos organizativos e técnicos de apoio para a publicación académica aberta, na cal poder establecer versións gratuítas e comerciais. A OAI xurdiu como un esforzo para mellorar o acceso a arquivos de publicacións electrónicas (en inglés, *e-prints*) e incrementar a dispoñibilidade das obras científicas. Os seus traballos iniciais centráronse na creación de marcos de compatibilidade para a federación de arquivos de *e-prints*; porén, estes marcos poden empregarse para o intercambio de múltiples formatos bibliográficos entres diferentes máquinas usando un protocolo común. Xa que logo, a súa utilidade vai para alén das súas aplicacións orixinais. Neste sentido, a OAI non é só un proxecto centrado nas publicacións científicas, senón tamén na comunicación de metadatos sobre calquera material en soporte electrónico.

O principal produto da OAI é o protocolo de recollida de metadatos da Open Archives Initiative (OAI-PMH), un protocolo de recollida de contidos para a interoperabilidade e o intercambio de información entre dispositivos dixitais, así como un marco para a recuperación e agregación de metadatos de múltiples repositorios.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Protocolo de recollida de metadatos da Open Archives Initiative
Playing Favorites

***Playing Favorites*** é o terceiro álbum de estudio da banda estadounidense de rock Sheer Mag, publicado o 1 de marzo de 2024 a través do selo Third Man Records. É o seu primeiro lanzamento en estudo en cinco anos, despois de *A Distant Call* (2019).

## Listaxe de cancións 
## Notas
A Distant Call

***A Distant Call*** é o segundo álbum de estudio da banda estadounidense de rock Sheer Mag, publicado o 23 de agosto de 2019 a través do selo Wilsuns Recording Company.

O primeiro sinxelo do álbum, "Blood From A Stone", foi lanzado o 19 de xuño de 2019.

## Listaxe de cancións 
## Notas
Need to Feel Your Love

***Need to Feel Your Love*** é o primeiro álbum de estudio da banda estadounidense de rock Sheer Mag, publicado o 6 de xullo de 2017 vía streaming a través de NPR Music, e o 14 de xullo noutros formatos polos selos Wilsuns Recording Company e Static Shock Records. Gravouse en seis meses a partir do outono de 2016 e foi producido por Hart Seeley. Diferénciase dos discos anteriores da banda polo seu son máis limpo e un ton máis dinámico. Liricamente, o álbum ten tanto cancións políticas como temas de amor tinguidos de soul, funk e disco.

## Listaxe de cancións 
## Notas